**Ministru kabineta rīkojuma projekta "Par kandidatūru Eiropas Revīzijas palātas locekļa amatam" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots, lai apstiprinātu Latvijas Republikas kandidatūru Eiropas Revīzijas palātas (turpmāk – ERP) locekļa amatam un uzdotu Ārlietu ministrijai paziņot Eiropas Savienības Padomes Ģenerālsekretariātam par Latvijas izvirzīto kandidatūru ERP locekļa amatam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Līguma par Eiropas Savienību un Līgumu par Eiropas Savienības darbību ERP ir pa vienam pilsonim no dalībvalsts, kur amata kandidātus izvirza dalībvalsts. Līguma par Eiropas Savienības darbību 286. pants paredz, ka ERP locekļus izraugās no personām, kuras savā valstī darbojušās vai darbojas neatkarīgās revīzijas iestādēs vai ir īpaši kvalificētas šim amatam. Viņu neatkarībai ir jābūt neapšaubāmai. ES Padome pēc apspriešanās ar Eiropas Parlamentu apstiprina locekļu sarakstu, kuru izstrādā saskaņā ar visu dalībvalstu priekšlikumiem.ERP locekļus ieceļ uz sešu gadu termiņu, pašreizējam Latvijas pārstāvim Mihailam Kozlovam 2022. gada 6. maijā beidzas pilnvaru termiņš.Saskaņā Eiropas Parlamenta 2014.gada 4.februāra rezolūciju par Revīzijas palātas turpmāko lomu, ERP loceklis var pildīt pienākumus divus pilnvaru termiņus. Vienlaicīgi ir norādīts, ka kandidātam ir jābūt augsta līmeņa profesionālai pieredzei, kas gūta publisko finanšu, revīzijas un vadības jomā, kā arī ar izcilām zināšanām par Eiropas iestāžu pārvaldību.Lai Eiropas Savienības Padome varētu apstiprināt ERP locekļu sarakstu, Latvijas Republikai ir jāpauž politiskā griba, informējot Eiropas Savienības Padomi par tās izvirzīto ERP locekļa kandidātu.Līguma par Eiropas Savienības darbību 286. pantā nav paredzēta kārtība, kādā tiek izvēlēts dalībvalsts kandidāts. Dalībvalsts ERP locekļa kandidāta izvēles procedūra ir katras dalībvalsts kompetencē, un tā ir tiesīga noteikt sev piemērotāko kandidātu atlases veidu, lai kopumā nodrošinātu kandidāta atbilstību Līguma nosacījumiem. Ministru kabineta rīkojuma projekts uzskatāms par Ministru kabineta politiska rakstura lēmumu atbilstoši Administratīvā procesa likuma 1. panta trešās daļas 4. punktam un Ministru kabineta iekārtas likuma 33.panta pirmajai daļai, jo ar to netiek iecelta amatā kāda persona, bet gan paziņota Latvijas valsts politiskā griba izpildīt Līguma par Eiropas Savienības darbību 286. panta prasības un virzīt uz Eiropas Savienības Padomi apstiprināšanai ERP locekļa amata kandidātu. Mihails Kozlovs, kurš pašlaik pilda ERP locekļa pienākumus, ir devis būtisku ieguldījumu efektīvai Latvijas pārstāvībai ERP. Viņš savu pienākumu ietvaros ir nodrošinājis problemātisku situāciju starp ERP un Latvijas iestādēm risināšanu vēl pirms to rašanās, respektējot gan ERP, gan Latvijas iestāžu pilnvaras un darbības principus, tika informēti likumdevēji un izpildvara, kā arī sabiedrība un mediji par ERP darbu un tās rezultātiem, potenciālo ietekmi uz Latviju un par ERP darba izmantošanas iespējām, analizējot situāciju kādā nozarē, problēmas un politikas attīstības virzienus. Atzīmējams, ka ERP locekļa pienākumu ietvaros tiek nodrošinātas regulāras tikšanās un prezentācijas par ERP ziņojumiem visās politikas nozarēs, īpaši par Latvijai svarīgiem jautājumiem plašam sadarbības partneru lokam Latvijā: Saeimas Prezidijam, SELK, SPIRK, Tautsaimniecības un Budžeta komisijai; Ministru Prezidentam, Valsts kancelejai, Valsts kontrolei, ministrijām: regulāri - Finanšu, Zemkopības, Ārlietu, Satiksmes ministrijai, Latvijas Pastāvīgajai pārstāvniecībai ES, Eiropas Komisijas Pārstāvniecībai Latvijā, Finanšu un kapitāla tirgus komisijai, Latvijas Bankai u.c.Ar savām zināšanām viņš ir dalījies un sniedzis ieguldījumu virknē augsta līmeņu diskusiju un konferenču Latvijā, piemēram, 15 gadi Latvijas dalība ES, seminārā par instrumentiem krāpšanas apkarošanai un nacionālas pret krāpšanas stratēģijas ieviešanai. Novadītas prezentācijas Fiskālās disciplīnas padomē, Valsts administrācijas skolā, Latvijas Universitātē.Vienlaikus tiek regulāri sekots līdzi ERP audita darbam Latvijā un no Mihaila Kozlova puses sniegts atbalsts Latvijas pusei, veicinot diskusijas par problemātisku situāciju risināšanu, tādā veidā veicinot vienlīdzīgu pieeju visām dalībvalstīm.Kā nozīmīgs Mihaila Kozlova ieguldījums atzīmējams zināšanu pārneses, pieredzes apmaiņas un attiecību veidošanas nostiprināšanas vecināšana, piemēram,ERP Prezidenta vizīte Latvijā, pieredzes apmaiņas vizītes ministrijām (Finanšu, Zemkopības), Saeimas SPIRK vizīte Luksemburgā. Atbalstīta sekondēto nacionālo ekspertu darbība ERP - divi eksperti no Finanšu ministrijas, un viens no tiem ir Revīzijas iestādes vadītājs, kas dot iespējas paplašināt zināšanas, strādājot ERP; paplašināta Latvijas pilsoņu pārstāvība ERP personāla sastāvā, t.sk. birojā.Ir uzsākts sadarbības process ar Latvijas Universitāti par studentu pieredzes apmaiņas vizītēm un iespējamās vasaras skolas rīkošanu audita un finanšu ekonomikas jomā. Vairākas reizes gadā uzņemtas trešo valstu studentu pieredzes apmaiņas vizītes no Rīgas Juridiskās augstskolas un Latvijas ārpolitikas institūta, īpaši informējot par ERP darbu ES kaimiņpolitikas un ārlietu politikas jomā. Mihails Kozlovs ir aktīvi iesaistījies, lai stiprinātu Latvijas tēlu kā valsti, kura izvirza profesionāļus ar kapacitāti sniegt pievienoto vērtību politikas attīstībā ES.Viņa vadībā ERP izstrādāti 11 ziņojumi, piemēram, [Piezīmju kopsavilkums par Komisijas tiesību aktu priekšlikumiem nākamajam daudzgadu finanšu ietvaram](https://www.eca.europa.eu/Lists/ECADocuments/RB_MFF/RB_MFF_LV.pdf); [Ātrais apskats par to, kā tiek uzraudzīts ES atbalsts *Euronews* kanālam](https://www.eca.europa.eu/Lists/ECADocuments/RCR_EURONEWS/RCR_EURONEWS_LV.pdf); [Īpašais ziņojums par ētikas ietvaru ES institūcijās](https://www.eca.europa.eu/Lists/ECADocuments/SR19_13/SR_ethical_frameworks_LV.pdf); [Īpašais ziņojums par ES valstu budžeta struktūrām un mijiedarbību starp EK, neatkarīgajām iestādēm un Eiropas fiskālo padomi;](https://www.eca.europa.eu/Lists/ECADocuments/SR19_22/SR_Fiscal_Stability_LV.pdf) 2016. un 2017. Ikgadējā pārskata 2. nodaļa “Budžeta un finanšu pārvaldība ES, Īpašais ziņojums par ES pasākumu cīņai pret naudas atmazgāšanu efektivitāti u.c.Mihails Kozlovs ir aktīvi iesaistījies ERP struktūrvienību darbā: ERP 5. apakšpalātā - ES finansēšana un pārvaldība; ERP 4. apakšpalātā - tirgu regulējums, konkurētspējīga ekonomika un zinātne/izpēte; Nākotnēšanas *(foresight)* un ECA stratēģijas izstrādes paneļu loceklis, audita kontroles komitejas loceklis un Administratīvās komitejas aizvietotājloceklis; pārstāvis ERP, Komisijas un EIB Trīspusējā nolīguma par ERP revīzijas darbu EIB ieviešanā, ECA Awards 2020 vērtēšanas komisijas priekšsēdētājs.Pašlaik Mihails Kozlovs piedalās sarunās par jaunu Trīspusējo nolīgumu.Mihails Kozlovs sadarbībā ar Latvijas vēstniecību Beļģijas Karalistē un Luksemburgā ir stiprinājis publiskās diplomātijas pasākumus, piemēram*,* Latvijas simtgades atzīmēšanas pasākumi ERP (oficiālas pieņemšanas), Latvijas pašdarbības kolektīvu Luksemburgā atbalsts, rīkojot to koncertus ERP, Latvijas jauno mākslinieku izstādes un pastāvīgā ekspozīcija ERP telpās, pasākumi Latvijas vārda un vēstures popularizēšanai ERP darbiniekiem un viesiem, piemēram, regulāra Latvijas kino izrādīšana ERP atbalstot Latvijas kultūru Luksemburgā, kā arī padarot to pieejamu gan latviešu skolēniem Eiropas skolā, gan citās ES institūcijās strādājošiem Latvijas pārstāvjiem.Strādājot gan iepriekšējā, gan patreizējā amatā, Mihails Kozlovs ir izveidojis plašu attiecību tīklu, t.sk. pēdējos gados audita ietvaros ar auditēto politiku/nozaru Eiropas komisāriem un dienestu vadītajiem, Eiropas Parlamenta deputātiem, ECB, Padomes darba grupām, kā arī ņēmis regulāru dalību EP Budžeta kontroles un citās komitejās, kā arī komiteju rīkotajās publiskajās uzklausīšanās, piemēram, par pētniecības un inovāciju finansējumu ES.Pamatojoties uz Mihaila Kozlova kā ERP locekļa līdzšinējā ieguldījuma izvērtējumu un augsto profesionālo kompetenci (konkurētspējīga izglītība ekonomikā, biznesa vadībā un revīzijā, valodu zināšanas: angļu valoda – teicami, franču valoda – brīvi; zināšanas ekonomikā, finansēs, nodokļu politikā, attīstības politikā, diplomātijā, interešu pārstāvībā, sarunu vešanā, kā arī attīstīts attiecību tīkls ES iestādēs), Finanšu ministrija rekomendē Mihaila Kozlova kandidatūras virzīšanu apstiprināšanai Eiropas Revīzijas palātas locekļa amatā.Mihaila Kozlova profesionālās nākotnes mērķi saistīti ar padziļinātas sadarbības veidošanu ar partneriem Latvijā, t.sk. Atveseļošanas un Izaugsmes mehānisma ieviešanas un citu Latvijai aktuālu jautājumu kontekstā, paplašinot zināšanu pārneses projektu un publiskās diplomātijas klāstu un, tālāk veicinot Latvijas personāla skaita pieaugumu ERP. Balstoties uz uzkrāto pieredzi ERP, aktīvu dalību tās pārvaldībā un labu reputāciju Palātas kolēģijā, Mihailam Kozlovam pastāv plašas iespējas profesionāli pārstāvēt valsts intereses ES finanšu pārvaldības pilnveidošanas jomā.  |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Finanšu ministrs J.Reirs